સૂરજ (રણદીપ હૂડા) આખો દિવસ પોતાના કામમાં રચ્યોપચ્યો રહે છે. આજુબાજુમાં શું થાય છે અને કોણ શું કરે છે એ કોઈ વાત સાથે તેને મતલબ નથી. સૂરજ ક્યાંથી આવ્યો છે અને તેનો ભૂતકાળ શું હતો એ પણ કોઈ જાણતું નથી. એક દિવસ સૂરજને પાર્કિંગમાં જેની (કાજલ અગ્રવાલ) મળે છે. થોડી વાર સુધી તો સૂરજને ખબર જ નથી પડતી કે જેની બ્લાઇન્ડ છે. સૂરજ અને જેની બન્ને અનાયાસે રેગ્યુલર મળવાના શરૂ થાય છે અને આ મુલાકાતો પ્રેમમાં પરિણામે છે. સૂરજ જેનીની આંખો ડૉક્ટરને દેખાડે છે ત્યારે ખબર પડે છે કે એ આંખો પાછી આવી શકે છે, પણ એની માટે લાખો રૂપિયાનો ખર્ચ છે. સૂરજ કોઈ પણ હિસાબે જેનીને આંખોની રોશની આપવા માગે છે. જેની માટે તે ફરી એક વખત પોતાના ભૂતકાળ તરફ આગળ વધે છે. જોકે એ ભૂતકાળ જેની માટે જોખમ લઈને આવનારો છે અને જેની-સૂરજને છૂટાં પાડવાનું કામ કરે છે.